jkorsvik/nowiki_second_scrape_merged huggingface dataset:
Satinangora

Satinangora er en canadisk kaninrase, som ble avledet fra en krysning mellom satin og fransk angora. Denne rasen har fått navnet etter glansen i ulla, såkalt «satinized» ull. 


== Historie ==
Rasen ble skapt av Mrs Leopoldina P. Meyer i Canada, gjennom å krysse satin med fransk angora. Den ble importert til Sverige i 1999 og ble godkjent i Nordisk Kaninstandard i 2001. Det var Gudrun Ahlberg som fikk rasen godkjent, og Anette Glad som importerte de første 20 satinangoraene til Sverige.


== Rasebeskrivelse ==
Hårroten har et ytre skall som reflekterer lys, noe som resulterer i en dyp farge, mye glans, og ull av ekstremt myk tekstur. Satinangora ligner den franske angoraen, de har ingen markeringer i ansikt, ører eller føtter. Den er også enkel å børste sammenlignet med den engelske angoraen, selv om den myke konsistensen gjør at matting er et problem, og daglig kamming er anbefalt. Satinangoraens ull sies å være sterkere for spinning enn andre angora-raser, selv om ulla blir sett på som vanskeligere å spinne. Fordelene er mange, siden det laveste micron-antallet finnes i denne rasen. Ullen egner seg for ullundertøy og babyklær, og selv for folk som synes vanlig angora er for stikkende.
Rasen blir vist på flere ARBA-utstillinger hvor de må være av typen "white", eller "colored" ("broken", altså broket, er enda ikke godkjent). Som med andre kaniner som blir vist på ARBA-utstillinger bør også kaninens klør være ensfarget. Fargen på en satinangora er bestemt av fargen på hode, føtter og hale (alle skal være i samme farge).
Satinangoraen produserer ikke like mye ull som andre angora-raser. Denne egenskapen blir forbedret ved selektiv avl. Ulla skal ha en silkeaktig tekstur med mye glans, og med god kvalitet på dekkhårene for at vedlikehold av ulla skal gå enklere.
I Nordisk Kaninstandard er satinangora godkjent i 31 fargevarianter, og i tegningene hotot og russisk.


== Referanser ==


== Eksterne lenker ==
National Angora Rabbit Breeders Club – NARBC
Brokvarterene

Brokvarterene er en fellesbetegnelse for den delen av det sentrale København som ble bebygget umiddelbart etter nedleggingen av vollene i 1857.
Først ble Østerbro, Nørrebro, Vesterbro bebygget; fra 1905 ble det også reist bygninger på Amagerbro og Islands Brygge. Brokvarterene utgjør en halvsirkel rundt Indre By.


== Eksterne lenker ==
Brokvartererne fra Ordnet
Brokvartererne fra Dansk Arkitektur
Rådhusstræde (København)

Rådhusstræde er en gate i Indre By i København. Den forbinder Nytorv med Frederiksholms Kanal. Underveis krysser 
den Kompagnistræde. Flere av Københavns tidligere rådhus lå på Nytorv, derav gatens navn.
Dansk Skolemuseum ligger på hjørnet av Rådhusstræde og Kompagnistræde og har adresse Rådhusstræde nr. 6.
Euptychia

Euptychia er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Små til middelsstore, brunlige sommerfugler med avrundede vinger. Både over- og undersiden av vingene er gråaktig med tynne, brune tverrstreker og øyeflekker langs ytterkantene.


== Levevis ==
Disse sommerfuglene lever i regnskog og holder seg mest nede på den skyggefulle skogbunnen.
De besøker ikke blomster (som det er få av i dette miljøet), men suger gjerne saft fra gjærende frukt og gjødsel. Larvene lever på planter i gressfamilien (Poaceae) og Marantaceae.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Euptychiina
Slekten Euptychia Hübner, 1818 – 30 arter, blant andre:
Euptychia cesarense Pulido, Andrade, Peña & Lamas, 2011
Euptychia enyo Butler, 1867
Euptychia ernestina Weymer, 1911
Euptychia fetna Butler, 1870
Euptychia hannemanni Forster, 1864
Euptychia hilara (Felder & Felder, 1867)
Euptychia insolata Butler & Druce, 1872
Euptychia jesia Butler, 1869
Euptychia marceli Brévignon, 2005
Euptychia meta Weymer, 1911
Euptychia mollina (Hübner, 1913)
Euptychia mollis Butler, 1867
Euptychia neildi Brévignon, 2005
Euptychia picea Butler, 1867
Euptychia rubrofasciata Miller & Miller, 1988
Euptychia rufocincta Weymer, 1911
I tillegg omfatter slekten en del kjente, men foreløpig ikke formelt beskrevne arter


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Euptychia i Encyclopedia of Life 
(en) Euptychia i Global Biodiversity Information Facility 
(en) Euptychia hos ITIS 
(en) Euptychia hos NCBI 
(en) Kategori:Euptychia – bilder, video eller lyd på Wikimedia Commons 
Euptychia – detaljert informasjon på Wikispecies 
Euptychia på Tree of life
Bildegalleri over Euptychiina
Le Robert

Le Robert er en by og kommune nordøst i Frankrikes oversjøiske departement Martinique i  Karibia. Le Robert er den tredje største kommunen på øya.


== Befolkningsutvikling ==
Antall innbyggere i kommunen Le Robert


== Referanser ==


== Eksterne lenker ==
Offisielt nettsted 
(en) Le Robert – kategori av bilder, video eller lyd på Commons 
Kommunedata INSEE
Le Lamentin

Le Lamentin er en kommune i Frankrikes oversjøiske departement Martinique i  Karibia. Le Lamentin ligger midt på øya og er en del av storbyområdet rundt hovedstaden Fort-de-France.
Øyas internasjonale flyplass Aéroport International Martinique Aimé Césaire, som ble åpnet i 1950 og i 2007 fikk navn etter forfatteren og politikeren Aimé Césaire ligger i kommunen.
Mens flyselskapet Air Martinique eksisterte hadde det sitt hovedkontor på flyplassen.


== Befolkningsutvikling ==
Antall innbyggere i kommunen Le Lamentin


== Referanser ==


== Eksterne lenker ==
Offisielt nettsted 
(en) Le Lamentin – kategori av bilder, video eller lyd på Commons 
Kommunedata INSEE
Spaatz Island

Spaatz Island er en stor, isdekket øy i Antarktis. Den ligger sørvest for Aleksanderøya på den sørlige delen av Antarktishalvøyas vestkyst. Den er 80 kilometer lang og 40 kilometer bred, og dekker et areal på om lag 4100 km².
Nordsiden av øya danner en del av sørenden av Ronne Entrance; resten av øya er omringet av isbremmer i Stange Sound og George VI Sound. Under US Antarctic Service (USAS) (1939–41) kjørte Finn Ronne og Carl Eklund med sleder langs nordsiden av øya i desember 1940. Den ble fotografert fra fly og først identifisert som en øy av Ronne Antarctic Research Expedition (RARE) (1947–48) under ledelse av Finn Ronne. Ronne navnga den til ære for general Carl Spaatz, stabssjef i USAAF, som stilte med fly til ekspedisjonen.


== Se også ==
Liste over øyer i Antarktis


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 14309
Schœlcher

Schœlcher er en kommune i Frankrikes oversjøiske departement Martinique i  Karibia. Schœlcher ligger på vestsida av øya og er en del av storbyområdet rundt hovedstaden Fort-de-France.


== Referanser ==


== Eksterne lenker ==
Offisielt nettsted 
(en) Schoelcher (Martinique) – kategori av bilder, video eller lyd på Commons 
Kommunedata INSEE
Acropolis thalia

Acropolis thalia er en sommerfugl som tilhører gruppen ringvinger (Satyrinae) i den artsrike familien flikvinger (Nymphalidae). Den lever i Kina.


== Utseende ==
En middelsstor, brun sommerfugl. Vingene har et hvitt tverrbånd som går over både for- og bakvingen.


== Utbredelse ==
Arten er utbredt i Kina og Vietnam.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Ragadiina
Acropolis thalia (Leech, 1891)


== Litteratur ==


== Eksterne lenker ==
(en) Acropolis thalia i Encyclopedia of Life 
(en) Acropolis thalia i Global Biodiversity Information Facility 
(en) Acropolis thalia hos NCBI 
(en) Kategori:Acropolis thalia – bilder, video eller lyd på Wikimedia Commons 
Acropolis thalia på Tree of life
Bilde av arten
Thurston Island

Thurston Island er en stor, isdekket øy i Antarktis, beliggende utenfor Ellsworth Land. Den er 215 kilometer lang og 90 kilometer bred, og med et areal på 15 700 km² er det den tredje største øya i Antarktis. Øya er separert fra fastlandet gjennom Peacock Sound, som er dekket av den vestre delen av Abbot isbrem. Høyeste punkt på øya er toppen av Mount Howell (750 moh.)
Øya ble oppdaget da Richard E. Byrd overfløy området 27. februar 1940. Han navnga den Thurston Peninsula til ære for W. Harris Thurston, tekstilprodusent i New York som designet det vindtette «Byrd Cloth» og finansierte antarktisekspedisjoner. Først i 1960 ble det klarlagt at det ikke dreide seg om en halvøy, men en separat øy.


== Se også ==
Liste over øyer i Antarktis


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 14684


== Eksterne lenker ==
(en) Thurston Island – kategori av bilder, video eller lyd på Commons
Pasifiseringen av Cuba

Pasifiseringen av Cuba var en større amerikansk militæroperasjon som begynte i september 1906 i forbindelse med et regimekollaps på Cuba. Da president Tomás Estrada Palmas regjering falt, beordret USAs president Theodore Roosevelt en invasjon av Cuba for å gjenopprette ro og orden på øya.
Okkupasjonen skulle vare i nesten tre år. Målet med operasjonen var å forhindre utbruddet av en cubansk borgerkrig, å beskytte amerikanske økonomiske interesser, og å tilse at frie valg ble avholdt. Etter at José Miguel Gómez ble valgt i november 1908, ble Cuba ansett som stabilt nok til at USA kunne trekke seg ut, noe som var gjort innen februar 1909.


== Referanser ==
Gladsaxesenderen

Gladsaxesenderen er en 220 meter høy TV-mast i Gladsaxe. Senderen ble satt i drift den 14. mai 1955 som den første av fire danske TV-sendere. Den ble satt opp etter Folketingets finansutvalg den 1. april 1954 gav sin tilslutning til at det skulle oppføres såkalte fjernsynsstasjoner og FM-stasjoner i København (Gladsaxe), Fyn (Sønder Højrup), Århus (Søsterhøj) og i Sønderjylland (Rangstrup-senderen).
Søsterhøjsenderen ved Århus ble den neste, og den åpnet nøyaktig et år etter Gladsaxesenderen. Gladsaxesenderen var i en årrekke Danmarks høyeste byggverk, men er nå overgått av andre sendemaster i landet. Den høyeste byggverk i Danmark er nå (2011) Rø-senderen på Bornholm.


== Eksterne lenker ==
«GLADSAXE SENDEREN BY NIGHT», fra kulturarv.dk
«50 års dansk tv-historie markeres», artikkel om Gladsaxesenderen i tvnyt.com, 12. mai 2005
MCG+08-11-002

MCG+08-11-002 er en irregulært formet galakse og sannsynligvis resultatet av en galaktisk vekselvirkning. Den ligger rundt 250 millioner lysår unna jorden i stjernebildet Kusken. Fremfor galaksesentret har den et større band av lysabsorberende støv.


== Kilder ==
Pressemelding STScI-2008-16 fra Space Telescope Science Institute.
MCG+12-02-001

MCG+12-02-001 er et par vekselvirkende galakser som ligger rundt 200 millioner lysår unna jorden i stjernebildet Kassiopeia. Galaksene er ekstremt deformerte, og den ene galaksen har form som en vulkan der galaksekjernen utgjør toppen. Systemet er lyssterkt i det infrarøde og skinner der med en intensitet hundre milliarder ganger solen sin.


== Kilder ==
Pressemelding STScI-2008-16 fra Space Telescope Science Institute.
MEO

MEO (engelsk Medium Earth Orbit), også kalt ICO (Intermediate circular orbit), er en satellittbane med middels stor banehøyde; vanligvis rundt 10 000 km. Slike baner har ofte høy inklinasjon slik at de dekker hele jorden.
GPS-systemet sine satellitter går i denne banen. Det foreslåtte satellittsystemet Teledesic som Bill Gates var med og støttet skulle også ligge i slike baner.
Markarian 273

Markarian 273, UGC 8696 eller I Zw 071 er en galakse som ligger rundt 500 millioner lysår unna jorden i stjernebildet Storebjørn. Den er et resultat av to galakser som har slått seg sammen og har en form som kan ligne på en tannkost. Den har en 130 000 lysår lang hale. Markarian 273 har en region med intens stjernedannelse der 60 solmasser med nye stjerner blir dannet hvert år. Nær-infrarøde observasjoner av galaksen har avslørt en galaksekjerne med to deler. Makarian 273 er en av de mest lyssterke galaksene i det infrarøde.


== Kilder ==
Pressemelding STScI-2008-16 fra Space Telescope Science Institute.
Mayall-objektet

Mayall-objektet (katalogisert Arp 148; også kjent som VV 032 og MCG+07-23-019) er restene av to galakser som har kollidert. Objektet ligger rundt 450 millioner lysår unna jorden i stjernebildet Store bjørn.Kollisjonen mellom de to galaksene forårsaket en sjokkbølgeeffekt som først dro materie inn mot sentrum av den ene galaksen og deretter blåste materien utover til en ring.


== Se også ==
Vekselvirkende galakse


== Referanser ==
NGC 1309

NGC 1309 er en spiralgalakse som ligger rundt 100 millioner lysår unna jorden i stjernebildet Floden. I 2002 eksploderte supernovaen SN 2002fk i galaksen. Den var av type Ia, noe som er et resultat av en hvit dverg som samler opp materie fra en kompanjongstjerne til den blir for massiv og går i luften. Galaksen er en av rundt 200 galakser som utgjør Flodgruppen, en gruppe av galakser.


== Kilder ==
Pressemelding STScI-2006-07 fra Space Telescope Science Institute.
NGC 1672

NGC 1672 er en Seyfert-stavspiralgalakse som ligger rundt 60 millioner lysår unna jorden i stjernebildet Gullfisken.


== Kilder ==
Pressemelding STScI-2007-15 fra Space Telescope Science Institute.
Situs inversus

Situs inversus (kortform av latin situs inversus viscerum, situs for beliggenhet eller leie, brukt anatomisk for et organs leie i kroppen, inversus for omvendt og viscerum for indre organer. Også kalt situs transversus) er en medfødt tilstand med omvendt, eller speilvendt beliggenhet av organene i bryst- og bukhule. 
Hjerte og magesekk er plassert til høyre, magen og milten kan ligge på høyre side av magen, mens lever, galleblære og blindtarm ligger til venstre. Lunger, lymfekar, nerver og tarmer er også motsatt i forhold til hva som er normalt. Hvis en person som er født med situs inversus ikke har noen medfødte hjertefeil kan personen sannsynligvis leve et normalt og sunt liv, uten noen form for komplikasjoner relatert til deres medisinske tilstand. Mange mennesker med denne tilstanden er fullstendig uvitende om deres uvanlige anatomi frem til de besøker lege for andre sykdommer. Reversering av vitale organer kan da føre til noe forvirring, ettersom mange tegn og symptomer normalt vil være på "feil" side av kroppen. Kjente personer med dokumenterte tilfeller av situs inversus er:

Randy Foye, en amerikansk basketballspiller i NBA. Tilstanden hans er ikke forventet å forhindre hans karriere som profesjonell idrettsutøver.
Catherine O'Hara, en kanadisk skuespiller, mest kjent for sin rolle i Alene hjemme-filmene.
Heteronympha

Heteronympha er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, brune sommerfugler, vingene med lyse flekker. Langs vingenes ytterkant er det, i alle fall på undersiden, øyeflekker.


== Levevis ==
Larvene lever på ulike gress (Poaceae) eller halvgress.
De voksne sommerfuglene har en noe langsom, vinglete flukt og hviler gjerne på visne blader der vingenes underside gir dem god kamuflasje.


== Utbredelse ==
Slekten er utbredt i Australia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Coenonymphina Tutt, 1896
Slekten Heteronympha Wallengren, 1858
Heteronympha banksii (Leach, 1814)
Heteronympha cordace (Geyer, 1832)
Heteronympha merope (Fabricius, 1775)
Heteronympha mirifica (Butler, 1866)
Heteronympha paradelpha Lower, 1893
Heteronympha penelope Waterhouse, 1937
Heteronympha solandri Waterhouse, 1904


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Heteronympha i Encyclopedia of Life 
(en) Heteronympha i Global Biodiversity Information Facility 
(en) Heteronympha hos NCBI 
(en) Kategori:Heteronympha – bilder, video eller lyd på Wikimedia Commons 
Heteronympha – detaljert informasjon på Wikispecies 
Butterflies of Australia, Heteronympha merope
Heteronympha på Tree of life
NGC 34

NGC 34 (også NGC 17) er en rest etter to galakser som har kollidert og som ligger rundt 250 millioner lysår unna jorden i stjernebildet Hvalfisken. NGC 34 inneholder mye gass og kan derfor holde frem med den hyppige stjernedannelsen i sentrum, som blei satt i gang under sammenslåingen av de to opphavlige galaksene.


== Kilder ==
Pressemelding STScI-2008-16 fra Space Telescope Science Institute.
Lincoln Financial Field

Lincoln Financial Field er hjemmebanen til National Football Leagues Philadelphia Eagles. Den har 68 532 sitteplasser (69 144 med også ståplasser). Stadionet ligger i Sør-Philadelphia på Pattison Avenue mellom 11. og 10. gate, også langs I-95 som en del av South Philadelphia Sports Complex. På folkemunne kalles ofte Lincoln Financial Field for 'The Linc'.
Lincoln Financial Field ble åpnet 3. august 2003 etter to års bygging som startet 7. mai 2001 som en erstatning for Veterans Stadium som Eagles' hjemmebane. Mens banens totale kapasitet ikke endret seg betraktelig så har den nye arenaen dobbelt så mange luksusseter og seter med tilgang for rullestol sammen med mer moderne tjenester. Arenaens konstruksjon inkluderte flere LED videoskjermer fra Daktronics i Brookings i Sør-Dakota, så vel som mer enn 190 meter med «ribbon board technology». Som Veterans Stadium, hadde også Lincoln Financial Field et fengsel inne på arenaen som inneholdt fire celler. Fengselet ble fjernet i løpet av to år da nivået av uregjerlig atferd hadde sunket betraktelig fra de verste dagene i Veterans Stadium.Lincoln Financial Field benyttes også som arena for flere fotballkamper hvert år og har tidligere (2005 og 2006) vært benyttet til NCAA lacrosse national championship, og vil gjøre det igjen i 2013.
Navnerettighetene ble solgt i juni 2002 til Lincoln Financial Group for USD139,6 millioner i løpet av 21 år. Ekstra byggefinansiering ble fremskaffet ved salg av «Stadium Builder's Licenses» til Eagles' årskortholdere.
Army–Navy kampen i amerikansk universitetsfotball spilles også på arenaen. Temple Universitys Division I FBS universitetsfotballag spiller også sine hjemmekamper på Lincoln Financial Field og betaler USD 1 million til Eagles per år for å gjøre det. Philadelphia Union av Major League Soccer spiller også oppvisningskamper i arenaen mot høyt profilerte internasjonale klubber når deres arena PPL Park ikke har nok sitteplasser.


== Referanser ==


== Eksterne lenker ==
Offisielt nettsted 
(en) Lincoln Financial Field – kategori av bilder, video eller lyd på Commons 
Lincoln Financial Field Official Site
Ballparks.com: Lincoln Financial Field
ESPN Stadium Guide: Lincoln Financial Field - Philadelphia
Stadiums of Pro Football: Lincoln Financial Field
Temple Official Athletic Site Facilities: Lincoln Financial Field – Football
Gudfjelløya naturreservat

Gudfjelløya naturreservat ligger på Gudfjelløya i Tunnsjøen i Røyrvik og Lierne kommuner. 
Verneområdet ble etablert 4. september 1981 og omfatter et 0,61 km² skogkledd område på sørsida av øya med høyt innslag av alm.


== Eksterne lenker ==
(no) Gudfjelløya naturreservat i Miljødirektoratets nettsted Naturbase
NGC 1999

NGC 1999 er en refleksjonståke som ligger rundt 1500 lysår unna jorden i stjernebildet Orion. Den har en diameter på 0,9 lysår og ligger i nærheten av den mer kjente Oriontåken.NGC 1999 er opplyst av den unge og lyssterke stjernen V380 Orionis. Stjernen er estimert til å være rundt 3,5 ganger så massiv som solen og fremstår som hvit fordi den har en overflatetemperatur på rundt 10 000 °C, noe som nesten er to ganger overflatetemperaturen til solen.NGC 1999 ble oppdaget av William Herschel og søstera Caroline på 1800-tallet og katalogisert i det nittende hundreåret som New General Catalogue (NGC)-objekt 1999.


== Referanser ==


== Eksterne lenker ==
Hubble-bilder av NGC 1999
NGC 2397

NGC 2397 er en spiralgalakse som ligger rundt 60 millioner lysår unna jorden i stjernebildet Flygefisken. Supernovaa SN 2006bc gikk av i galaksen i 2006.


== Kilder ==
Bildeslippet «Exploding star in NGC 2397» fra den 31. mars 2008 av det europeiske informasjonssenteret for Hubble.
Chonala

Chonala er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).


== Utseende ==
Middelsstore, gråbrune sommerfugler med øyeflekker ved forvingens spiss. Bakvingens underside er gråspraglete.


== Utbredelse ==
Slekten er utbredt i Øst-Asia.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien egentlige dagsommerfugler, Papilionoidea
Familien flikvinger, Nymphalidae
Underfamilien ringvinger, Satyrinae
Stammen Satyrini
Gruppen Parargina Tutt, 1896
Slekten Chonala Moore, 1893
Chonala episcopalis (Oberthür, 1885)
Chonala laurae
Chonala masoni (Elwes, 1882)
Chonala miyatai
Chonala praeusta (Leech, 1890)


== Kilder ==
Carter, D. (1994) Sommerfugler fra hele verden. Teknologisk Forlag. ISBN 82-512-0438-0
Lewis, H.L. (1974) Fjärilar från hela världen. Forum, Stockholm. ISBN 91-37-10100-5


== Eksterne lenker ==
(en) Chonala i Global Biodiversity Information Facility 
(en) Chonala hos NCBI 
(en) Kategori:Chonala – bilder, video eller lyd på Wikimedia Commons 
Chonala – detaljert informasjon på Wikispecies 
Chonala på Tree of life
Bilde av Chonala laurae
Miljøbeskyttelsesloven

Miljøbeskyttelsesloven er en dansk lov, vedtatt av Folketinget i 2006, hvis formål er å «medvirke til at værne natur og miljø, så samfundsudviklingen kan ske på et bæredygtigt grundlag i respekt for menneskets livsvilkår og for bevarelsen af dyre- og plantelivet.»


== Loven ==
Loven er særlig rettet mot:

Å forebygge og bekjempe forurensing av luft, vann, jord og grunn samt vibrasjons- og støyulemper
Å frembringe hygienisk begrunnede regler av betydning for miljøet og for mennesker
Å begrense anvendelse og sløsing med råstoffer og andre ressurser
Å fremme anvendelse av renere teknologi
Å fremme gjenbruk og begrense problemer i forbindelse med fjerning av avfallDet overordnede ansvar for at Miljøbeskyttelsesloven følges ligger hos Miljøstyrelsen, mens kommunene og Miljøministeriets miljøsentre ivaretar opgavene lokalt. Kommunene fører tilsyn, gir tillatelse og avslag og informerer offentligheten.


== Eksterne lenker ==
«Bekendtgørelse af lov om miljøbeskyttelse», fra retsinformatik.dk
NGC 3256

NGC 3256 (har også benevnelsene VV 065 og AM 1025-433) er en rest etter to galakser som har kollidert. Den ligger rundt 100 millioner lysår unna jorden i stjernebildet Seglet. Tidevannshalene til NGC 3256 er blant de nærmeste til jorden. NGC 3256 har to galaksekjerner og ligger i Hydra-Centaurus-superhopen.


== Kilder ==
Pressemelding STScI-2008-16 fra Space Telescope Science Institute.